**GRAD DUBROVNIK**

**PRED DVOROM 1**

**20000 DUBROVNIK**

**Žiro račun HR35 24070001 809800009**

**MB 02583020**

**OIB 21712494719**

**Šifra djelatnosti 8411**

**Šifra grada 98**

**Broj RKP 31858**

**BILJEŠKE UZ FINANCIJSKE IZVJEŠTAJE ZA RAZDOBLJE OD 1. SIJEČNJA DO 31. PROSINCA 2024. GODINE**

**OBVEZNE BILJEŠKE UZ FINANCIJSKE IZVJEŠTAJE - POTENCIJALNE OBVEZE I SREDSTVA OSIGURANJA NA DAN 31.12.2024.**

SUDSKI SPOROVI

**Bilješka broj 1:** Sukladno dostavljenim podacima pravne službe Grada dubrovnika, potencijalne obveze Grada Dubrovnika po sudskim sporovima u tijeku koji se vode pred raznim tijelima na dan 31.12.2024. godine iznosi 13.880.981,08 eura. Na sve sporovi iz prijašnjih godina koji su evidentirani u ovom skupnom iznosu su uložene žalbe te se nalaze u postupcima rješavanja. Sukladno sudskoj praksi izrazito je teško procijeniti vrijeme potencijalne naplate pojedinih sporova, ali potencijalna obveza Grada Dubrovnika bi mogla biti i značajno veća od navedenog iznosa ukoliko se neki spor izgubi zbog zakonskih zateznih kamata.

Stanje potencijalnih obveza po sudskim sporovima se vodi u se vodi u izvanbilančnoj evidenciji Grada Dubrovnika i u tablicama koje navode prirodu spora i očekivano trajanje istih

Zbog prevelikih podatak iz navedenih tabica u bilješkama navodimo 5 najvećih predmeta koji se vode i koji predstavljaju potencijalnu obvezu:

* Šipad export import dd iz Sarajeva tuži Grad Dubrovnik. U navedenom predmetu radi se o isplati iznosa koji tužitelji potražuju radi uništenja drvne građe u ratu u Luci Dubrovnik koja je izgorjela u ratu. Predmet je ranije bio pravomoćno odbijen ali je nakon ukidne odluke Vrhovnog suda vračen na ponovni postupak. Iznos tužbe je 565.764,71 EUR.
* Marija Plazonja tuži Grad Dubrovnik radi naknade štete na kući zbog izvođenja radovaprilikom rekonstrukcije ceste Ilijina Glavica. Iznos tužbe je 132.722,81 EUR.
* Jurišić Ivo I Jurišić Cvetka tuži Grad Dubrovnik. Tužitelj traži povrat za uplaćena ulaganja za stan koji nije u vlasništvu Grada. Izgubili su posjed stana jer su stan kupili od nevlasnika. Iznos tužbe je 295.996,47 EUR.
* Rursus doo tuži Grad Dubrovnik radi isplate za iznos od 153.253,18 EUR.
* Nikola Pirjač tuži Grad Dubrovnik radi odbijanja zahtjeva za izdavanje lokacijske dozvole. Iznos tužbe je 12.304.579,17 EUR.

SREDSTVA OSIGURANJA PLAĆANJA

**Bilješka broj 2:** Grad u svojim evidencijama vodi aktivno primljena sredstva osiguranja plaćanja u iznosu od 28.385.120,75 eura. Najveći dio primljenih sredstava osiguranja je od tvrtki koje su u zakupu poslovnih prostora.

**Bilješka broj 3:** Predana sredstva osiguranja plaćanja na kraju 2024. godine iznose 52.414.448,85 eura. Navedeno se predaje u svrhu dizanja kredita, davanja jamstva.

Obje tablice se vode u Odsjeku za gradske poreze i naplatu Grada Dubrovnika u excel tablicama a knjigovodstveno su evidentirane u izvanbilančnoj evidenciji.

1. **BILANCA**

IMOVINA

**Bilješka broj 1.1:** Stanje imovine na koncu 2024. bilježi minimalno povećanje u odnosu na prošlu godinu sa indeksom 101,4 na šifri B001

**Bilješka broj 1.2:** Ukupna dugotrajna nefinancijska imovina bilježi neznatno povećanje na šifri B002 koje je nastalo uslijed ulaganja na šifri 0212 (Dom za starije i nemoćne Dubrovnik) i na šifri 0214 (uređenje bazena u Gružu projekt dizalica topline i uređenje opskrbnog centra u Mokošici)

**Bilješka broj 1.3:** Financijska imovina bilježi povećanje sa indeksom 106,2 na poziciji 1. Povećanje financijske imovine leži u povećanju na šifri 129 uslijed kapitalnih pomoći i knjiženja istih na potraživanje za dokapitalizaciju (Groble Dubac, Domouprava), također je na isto potraživanje evidentirano i potraživanje od banke za sredstva zaplijenjena uslijed tužbe a koja se ne evidentiraju na trošak pošto nije presuda pravomoćna (Otp Banka za Šipad export).

Povećanje financijske imovine je vidljivo i na šifri 168 iz razloga zaduženja komunalnih kazni koje do 2024. godine nisu bile zavedene u računovodstvenoj evidenciji Grada.

**Bilješka broj 1.4:** U 2024. godini je sukladno pravilniku o proračunskom računovodstvu proveden ispravak vrijednosti za potraživanja starija od 3 godine u 100%-tnom iznosu za potraživanja za prihode od poslovanja, potraživanja od prodaje nefinancijske imovine te za potraživanja za dane zajmove, dok je za prihode poslovanja proveden ispravak potraživanja od 1 do 3 godine u 50% tnom iznosu. Ispravak vrijednosti nije proveden za stečajeve i likvidacije pošto su svi subjekti koje smo vodili brisani iz sudskog registra ili su dospijeća bila manja od godine dana.

**Bilješka broj 1.5:** sukladno Pravilniku o financijskom izvještavanju u proračunskom računovodstvu navodimo imovinu značajnije vrijednosti:

* Zemljište Koločep inventurni broj 8870110 vrijednosti 42.856.460,28 eura
* Zemljište k.o. Dubrovnik čz. 1881/7 vrijednosti 31.978.498,91 eura
* Zemljište k.o. Gromača č.z. 106/3 vrijednosti 25.492,733,43 eura
* Zemljište Luka Šipanska č.z. 2774 vrijednosti 18.199.183,75 eura
* Poslovni prostor JU Športski objekti Liechtensteinov put 9.471.356,01 euro

OBVEZE

**Bilješka broj 1.6:**  Ukupne obveze Grada Dubrovnika na šifri B003 bilježe smanjenje u odnosu na prošlu godinu sa indeksom 94,0.

**Bilješka broj 1.7:** Obveze za rashode poslovanja bilježe povećanje na šifri 23, sa indeksom 114,7 a razlog je u povećanju obveza za zaposlene (povećanje osnovice plaće) šifra 231, kao i šifre 239 (više uplaćeni jamčevni polozi) .

**Bilješka broj 1.8:** smanjene su obveze za nabavu nefinancijske imovine na šifri 24 uslijed kupnje zemljišta u k.o. Petrovo Selo kao i za kupnju dva stana kao pravo prvokupa koji su se isplatili u prošloj godini, za dodjelu obiteljima slabijeg imovinskog stanja, te takvih obveza nije bilo u 2024. godini

**Bilješka broj 1.9:** Obveze za kredite na šifri 26 bilježe smanjenje zbog redovnih otplata svih kredita.

**Bilješka broj1.10:**  Vlastiti izvori na šifri 9 bilježe gotovo istu vrijednost kao u prošloj godini sa indeksom 101,9.

**Bilješka broj 1.11:** Sukladno okružnici Ministarstva financija u obveznim analitičkim podacima iznos dospjelih potraživanja po skupinama 13, 16 i 17 su uneseni u bruto iznosima.

**Bilješka broj 1.12:** sukladno Pravilniku o financijskom izvještavanju u proračunskom računovodstvu navodimo značajnije obveze Grada:

* Obveze za kredit podignut kod HBOR-a za ulaganja u infrastrukturu sa stanjem 10.514.442,31 eura
* Obveze za kredit kod podignut kod Zagrebačke banke u 2020. godini za ulaganje u infrastrukturu sa stanjem 7.069.229,39 eura.
* Obveze za kredit podignut kod HBOR-a 2012. godine za infrastrukturne projekte sa stanjem 4.252.831,52 eura
1. **IZVJEŠTAJ O PRIHODIMA I RASHODIMA, PRIMICIMA I IZDACIMA**

PRIHODI I PRIMICI

**Bilješka broj 2.1** Prihodi poslovanja Grada Dubrovnika su u 2024. godini zabilježili povećanje sa indeksom 116,8 na AOP-u 001. Povećanje prihoda se ostvarilo uslijed oporavka gospodarstva u cijeloj Hrvatskoj.

U nastavku dostavljamo pregled po prihodima i primicima gdje su evidentirane značajnije promjene:

**Bilješka broj 2.2**: porez i prirez na dohodak su povećani uslijed većih zapošljavanja u turističkom sektoru uslijed poboljšanja sezone, šifra 611

**Bilješka broj 2.3:** porez na imovinu, koji se odnosi na prodaju stanova na području Grada i evidentira kroz prihod od poreza na nekretnine na šifri 6134, povećanje zbog kupoprodaja nekretnina na području Grada

**Bilješka broj 2.4:** porez na promet bilježi povećanje kroz porez na promet alkoholnih i bezalkoholnih pića uslijed oporavka turističke sezone, šifra 6142

**Bilješka broj 2.5:** šifra 6322 bilježi povećanje uslijed realizacije EU projekta ( Dizalica topline bazen u Gružu)

**Bilješka broj 2.6:** Kapitalne pomoći na šifri 6332 bilježe smanjenje uslijed završetka projekta sanacije odlagališta Grabovica u 2023. godini za što su izdvajana znatno veća sredstva na ime kapitalnih pomoći nego u 2024. godini

**Bilješka broj 2.7.** povećanje na šifri 6382 Kapitalne pomoći se odnose na ugovorene pomoći za rekonstrukciju Lapadske obale gdje je temeljem zadnjeg ZNS-a isplaćena ukupna razlika do punog iznosa sredstava.

**Bilješka broj 2.8:** prihod od dividendi na šifri 6416 odnosi se na isplatu veće dividende Luke Dubrovnik i Zračne luke Dubrovnik.

**Bilješka broj 2.9:** naknade za koncesije na šifri 6421 bilježi povećanje uslijed dodjele koncesija na pomorskom dobru i veće naplate koncesije na žičaru uslijed većeg prometa putnika

**Bilješka 2.10:** ostali prihod od nefinancijske imovine bilježi povećanje na šifri 6429 uslijed povećane prodaje Dubrovačke kartice (Dupass-a)

**Bilješka broj 2.11:** županijske, gradske i općinske naknade bilježe značajno povećanje u vidu prihoda od zaustavljanja autobusa na Pilama, povećanim naknadama za prometovanje javnim površinama na šifri 6512

**Bilješka broj 2.12:** komunalne naknade bilježe povećanje uslijed većeg broja obveznika i bolje naplate navedenog prihoda na šifri 6532komunalni doprinosi bilježe smanjenje uslijed manje zatraženih dozvola za gradnju dok je zbog bolje naplativosti prihod od komunalne naknade povećan

**Bilješka broj 2.13.** prihod od kapitalnih donacija bilježi smanjenje uslijed završetka investicije u Osnovnu školu Marina Getaldića koja se financirala iz donacije Zaklade Kaboga Stiftung

Prihodi od prodaje nefinancijske imovine bilježe povećanje uslijed povećane prodaje zemljišta pravnim i fizičkim osobama

**Bilješka broj 2.14:** ostali prihodi bilježe povećanje na šifri 683 uslijed uplate tvrtke Razvoj Golf d.o.o. po pravorijeku

**Bilješka broj 2.15:** prihodi od prodaje na šifri 7 bilježe blago smanjenje uslijed znatno manjih prihoda od prodaje zemljišta na šifri 7111 dok je u isto vrijeme povećan prihod od prodaje stambenih proizvoda na šifri 7211

**Bilješka broj 2.16:** Primici od financijske imovine i zaduživanja bilježe povećanje uslijed zaduženja kod OTP Banke Split, za sufinanciranje izgradnje i opremanja Centra za starije osobe – Dom za starije i nemoćne osobe Dubrovnik na šifri 8443

RASHODI I IZDACI

**Bilješka broj 2.17:** Tijekom 2024. godine rashodi poslovanja bilježe povećanje jer je došlo do nastavka oporavka tržišta a samim time i prihoda koji su omogućili veću potrošnju i rashode u odnosu na protekle godine. U nastavku dajemo pregled značajnijih promjena:

**Bilješka broj 2.18:** rashodi za zaposlene na šifri3111 bilježe povećanje uslijed vraćanja osnovice plaće na razinu prije pandemije te povećanje osnovice plaće na kraju 2024. godine

**Bilješka broj 2.19:** materijalni rashodi evidentiraju povećanje uslijed većeg ulaganja u tekuće i investicijsko održavanje, šifra 3232 (održavanje cesta, dječijih igrališta, održavanje mora i priobalja..)

**Bilješka broj 2.20:** ostale usluge bilježe povećanje na uslugama čišćenja koje se odnosi na održavanje čistoće cjelokupnog grada preko društva Čistoća d.o.o.

**Bilješka broj 2.21:** subvencije trgovačkim društvima na šifri 3512 bilježi smanjenje uslijed boljeg poslovanja društva Libertas te manje potrebnih subvencija Grada

**Bilješka broj 2.22:** kapitalne pomoći unutar općeg proračuna na šifri 3632 bilježe smanjenje uslijed isplate Državnom proračunu pomoći za opremanje prostorija MUP-a koje je odrađeno u 2023. godini.

**Bilješka broj 2.23.** Prijenosi proračunskim korisnicima iz vlastite nadležnosti na šifri 367 bilježe povećanje uslijed povećanih zahtjeva korisnika

**Bilješka broj 2.24:** Naknade kućanstvima u naravi na šifri 3722 bilježi povećanje uslijed realizacije projekta participativnog buđetiranja (Neboderko Gruž)

**Bilješka broj 2.25:** kapitalne donacije neprofitnim organizacijama na šifri 3821 bilježe povećanje uslijed povećanih ulaganja u športsku infrastrukturu

**Bilješka broj 2.26:** naknade štete bilježe smanjenje na šifri 3831 uslijed manje dospjelih sporova iz prijašnjih godina

**Bilješka broj 2.27:** kapitalne pomoći društvima u javnom sektoru na šifri 3861 bilježe povećanje uslijed pomoći za kapitalne projekte Domoupravi Dubrovnik d.o.o (Opskrbni centar) i Groblju Dubac d.o.o.

**Bilješka broj 2.28:** Rashodi za nabavu nefinancijske imovine bilježe blago smanjenje na šifri 4.

 **Bilješka broj 2.29:** Značajnije smanjenje se odnosi na ulaganjima u ostala prava na šifri 4124 (odlagalište Grabovica, vrtić DOC..), ulaganje na tuđoj imovini radi prava korištenja jer se odnose na investicije koje su završile u 2023. godini.

**Bilješka broj 2.30:** Povećano je ulaganje na šifri 4213 a odnosi se na projekt Cesta Tamarić

**Bilješka broj 2.31:** ulaganja u računalne programe na šifri 4262 bilježi povećanje uslijed ulaganja u formiranje zone posebnog prometnog režima oko stare gradske jezgre

**Bilješka broj 2.32:** smanjenje na šifri 451 se odnosi na završetke ulaganja na projektima u 2023. godini

**Bilješka broj 2.33:** izdaci za financijsku movinu i otplate zajmova su na istoj razini šifra 5, osim smanjenja na šifri 51 jer nije bilo novih zajmova društvima

**Bilješka broj 2.34:** Anuiteti po svim kreditima se uredno otplaćuju.

**Bilješka broj 2.35:** U 2024 godini Grad Dubrovnik je zadržao gotovo jednak broj zaposlenih te se na godišnjoj razini na šifri Z006 broj povećao sa indeksom 101,8.

1. **OBVEZE**

**Bilješka broj 3.1:** Stanje obveza na početku izvještajnog razdoblja je iznosila 48.702.390,66 eura.

**Bilješka broj 3.2:** U izvještajnom razdoblju je povećan iznos ukupnih obveza za 72.045.723,31 eura, dok je u istom razdoblju podmireno 75.024.383,42 eura dospjelih obveza.

**Bilješka broj 3.3:** Stanje obveza na kraju izvještajnog razdoblja iznosi 45.723.730,55 eura a raspoređeno je na Obveze za rashode poslovanja 4.577.634,27 eura, Obveze za nabavu nefinancijske imovine 3.120.950,96 eura te obveze za financijsku imovinu 38.025.145,32 eura.

**Bilješka broj 3.4:** Grad Dubrovnik nema dospjelih nepodmirenih obveza a sve obveze na kraju godine se odnose na račune iz prosinca koji su plaćeni u prvom mjesecu 2025 dok krediti imaju uredno svoja dospijeća a anuiteti se redovno otplaćuju..

1. **PROMJENE U VRIJEDNOSTI I OBUJMU IMOVINE**

**Bilješka broj 4.1:** Povećanje u vrijednosti obujmu nefinancijske imovinena šiframa P003, P017 i P018 se odnosi na povećanje vrijednosti imovine koja do tada nije bila evidentirana u računovodstvenom sustavu jer nismo imali vjerodostojnu dokumentaciju. Najvećim dijelom se odnosi na zemljišta i na prijenos ulaganja Zavod aza obnovu Dubrovnika.

**Bilješka broj 4.2:** Povećanje obujma imovine za prihode poslovanja na šifri P029 se odnosi na evidentiranje potraživanja po komunalnom doprinosu i načinu knjiženja istog.

**Bilješka broj 4.3:** Smanjenje obujma proizvedene dugotrajne imovine se odnosi na povrate stanova prijašnjim vlasnicima te isknjiženja istih iz poslovnih knjigan na šifri P018.

**Bilješka broj 4.4:** Promjene u obujmu dionica i udjela u glavnici se odnosi na usklađenje sa SKDD-om i smanjenje vrijednosti dionica na šifri P028

1. **IZVJEŠTAJ O RASHODIMA PREMA FUNKCIJSKOJ KLASIFIKACIJI**

**Bilješka 5.1:** Ukupni rashodi prema funkcijskoj klasifikaciji bilježe povećanje u odnosu na u prošlu godinu sa indeksom 112,5 na šifri R1. Navedeno povećanje je rezultat oporavka gospodarstva.

**Bilješka broj 5.2:** značajnije povećanje je na šifri 0131 vezano za povećanja osnovice plaće službenicima.

**Bilješka 5.3:** Smanjenje na šifri 0451 je rezultat povećanih ulaganja u 2023. koje su se i završile u toj godini.

**Bilješka broj 5.4:** povećanje na šifri 051 godpodarenje otpadom se odnosi na povećana ulaganja u čistoću gradskih površina.

**Bilješka broj 5.5:** Funkcija razvoja zajednice na šifri 062 bilježi povećanje uslijed ulaganja u Dom za starije i nemoćne Dubrovnik, zonu posebnog prometnog režima oko stare gradske jezgrre, te ulaganje u projekt Groblje Dubac.

**Bilješka broj 5.6:** Funkcije rekreacije, kulture i religije bilježe povećanja na šifri 081 uslijed većih ulaganja u sportske objekte ( bazen u Gružu, društvena infrastruktura u vidu ulaganja u sportske objekate na cijelom području Grada).

**Bilješka broj 5.7:** Funkcije obrazovanja bilježe povećanje na šifri 091 u vidu sufinanciranja cijene prijevoza i ulaganja u školsku infrastrukturu.

1. **PRIMLJENI KREDITI I ZAJMOVI**

**Bilješka broj 6.1:** Grad Dubrovnik se u 2012. godini zadužio u Hrvatskoj banci za obnovu i razvitak za infrastrukturne projekte (groblje Dubac i Lazareti).

**Bilješka broj 6.2:** Tijekom 2018. godine Grad se zadužio za dugoročni kredit HBOR-a u svrhu ostvarenja investicija u infrastrukturu na svom području. Kredit se realizira u fazama kako se izvode radovi na projektima koji se financiraju iz njega. Povrat navedenog kredita je započeo u 2021. godini te se uredno otplaćuje.

**Bilješka broj 6.3:** U 2019. godini Grad se zadužio kod OTP Banke Split za realizaciju projekta izgradnje stanova u Mokošici. Aneksom je realizacija ostatka ugovora produljena za 6 mjeseci, te je u ukupnom iznosu realiziran u 2021. godini. Otplata je započela u 2023. godini i uredno se izvršava.

**Bilješka broj 6.4:** U 2020. godini grad se zadužio kod Zagrebačke banke za dugoročni kredit za ulaganje u infrastrukturne projekte, koji se u potpunosti realizirao u 2021. Otplata kredita započela je u 2022. te se rate uredno plaćaju.

**Bilješka broj 6.5:** Grad Dubrovnik je u 2020 godini dobio od Državnog proračuna bezkamatni zajam zbog odgode plaćanja poreza na dohodak koje je Vlada omogućila poduzetnicima koji se uredno otplaćuje i evidentira sukladno obavijestima Ministarstva financija.

**Bilješka broj 6.6:** Krajem 2020. godine dobiven zajam Ministarstva financija uslijed pada prihoda u ukupnom iznosu propisanom Uredbom.

**Bilješka broj 6.7:** U 2021. godini je zbog pada prihoda a kao osiguranje redovnog poslovanja dobiven zajam kod Ministarstva financija.

**Bilješka broj 6.8:** U 2022. godini potpisan je ugovor sa Ministarstvom regionalnog razvoja i fondova Europske unije putem HBOR-a za kreditiranjem ulaganja u javnu rasvjetu. Ugovor je potpisan na 14.000.000 kuna, a u 2023. godini je realiziran u ukupnoj vrijednosti od 841.794,41 eura te se uredno otplačuje sukladno planu otplate.

**Bilješka broj 6.9:** u 2024. je započeo projekt izgradnje i opremanja Centra za starije osobe – Dom za starije i nemoćne osobe Dubrovnik za čije sufinanciranje je podignut kredit u ukupnom iznosu od 5.876.000,00 eura čija realizacija je započela u 2024 i trajat će do kraja 2025. godine. U 2024. godini je realizirano 1.424.238,55 eura.

1. **DANI ZAJMOVI**

**Bilješka broj 7.1:** Grad Dubrovnik u svome knjigovodstvu ima evidentirane zajmove dane, obrtnicima i studentima u prijašnjim godinama koji se uredno vraćaju ili su pokrenute mjere za naplatu istih.

**Bilješka broj 7.2:** U 2023. godini je isplaćen kratkorčni zajam društvu UTD Ragusa radi likvidnosti. U 2024. godini nije navedeni zajam vraćen te ostaje potraživanje za isti.

1. **UDJELI U TRGOVAČKIM DRUŠTVIMA**

**Bilješka 8.1:** Udjeli u glavnici trgovačkih društava u javnom sektoru upisanih kod Trgovačkog suda na koncu 2024. Iznose 47.130.227,90 eura, te je ostala nepromijenjena u odnosu na prošlu godinu.

**Bilješka broj 8.2:** Udjeli u trgovačkim društvima izvan javnog sektora iznose 11.143.249,84 eura. Iznos je povećan uslijed kupnje pojedinačnih udjela u društvu UTD Ragusa d.d. te smanjen usklađenjima stanja po obavijestima SKDD-a.

1. **DANA JAMSTVA**

**Bilješka broj 9.1:** Grad Dubrovnik u 2024. godini nije davao nova jamstva društvima u svom vlasništvu dok se krediti za jamstva iz prethodnih godina uredno otplaćuju od strane svih društava te nije bilo aktivirano niti jedno jamstvo.

**Bilješka broj 9.2:** Stanje danih jamstava na dan 31.12.2024. godine je 9.602.871,94 eura.

1. **DANE SUGLASNOSTI**

**Bilješka broj 10.1:** U izvanbilančnoj evidenciji Grada Dubrovnika, stanje danih suglasnosti iznosi 11.604.862,86 euro. Sve otplate po kreditima za koje su dane suglasnosti u prošlim godinama se uredno otplaćuju.

**Bilješka broj 10.2:** u 2024. godini date su suglasnosti društvu Sanitat za kupnju specijalnog vozila PAUK kao i za kupnju četiri elektrovučna vozila. Rate za otplatu nevedenih kredita se uredno otplaćuju.

1. **IZVANBILANČNA EVIDENCIJA**

**Bilješka broj 11.1:** u izvanbilančnoj evidenciji Grada su u 2024. godini zavedena skloništa koja nisu u vlasništvu Grada već je Grad dužan njima upravljati.

**Bilješka broj 11.2:** također je do kraja isplaćen leasing za kombi vozilo koje se vodilo na tuđoj imovini dobivenoj na korištenje

**Bilješka broj 11.3:** u izvanbilančnoj evidenciji je evidentirano financijsko jamstvo Čistoći d.o.o.kao osiguranje za sredstva za financiranje zatvaranja odlagališta Grabovica.

1. **BILJEŠKE ZA BROJ ZAPOSLENIH**

**Bilješka broj 12.1:** Na temelju Zakona o službenicima i namještenicima u lokalnoj i područnoj (regionalnoj) samoupravi gradonačelnik Grada Dubrovnika, za  svaku godinu donosi Plan prijma u službu u upravna tijela Grada Dubrovnika kojim se, na prijedlog pročelnika upravnih tijela utvrđuje plan prijma službenika i namještenika u upravna tijela Grada Dubrovnika za 2024. godinu.

**Bilješka broj 12.2:** Plan prijma u službu službenika i namještenika u upravna tijela Grada Dubrovnika sadrži:   stvarno stanje popunjenosti; potreban broj službenika i namještenika na neodređeno vrijeme;   potreban broj vježbenika.

**Bilješka broj 12.3:** Sukladno navedenom koje se jednako primjenjuje na sve korisnike Grada Dubrovnika u 2024. godini je utvrđen potreban broj djelatnika.

 Gradonačelnik

 Mato Franković